b'\n_START_ARTICLE_\nSotsiaaldemokraatia\n_START_SECTION_\nSotsiaaldemokraatia ajalugu\n_START_PARAGRAPH_\nIdeoloogia tekkis 19. sajandi l\xc3\xb5pupoolel sotsialistide nn. revisionistliku suuna pooldajate hulgas. Tekkep\xc3\xb5hjuseks reaktsioon 19. sajandi kapitalismile \xc3\xbcldomaseile pahedele (kehvad sotsiaalmajanduslikud olud, vaesus, majanduslik ja sotsiaalne ebav\xc3\xb5rdsus, pea olematud t\xc3\xb6\xc3\xb6kaitseseadused ja sotsiaalne turvalisus, sotsiaalne t\xc3\xb5rjutus). Sotsiaaldemokraatiat eristas sotsialismist revolutsioonilisuse eitamine ja soov arendada \xc3\xbchiskonda evolutsiooniliselt, reformide teel. Lahknes sotsialimist l\xc3\xb5plikult esimese maailmas\xc3\xb5ja ajal erimeelsuste t\xc3\xb5ttu rahvusluse k\xc3\xbcsimuses. M\xc3\xb5ningaile teoreetikuile on sotsialism ja sotsiaaldemokraatia siiski t\xc3\xa4nini s\xc3\xbcnon\xc3\xbc\xc3\xbcmid. Ka kasutavad nimetust "sotsialistlik" enda kohta mitmed klassikalised sotsiaaldemokraatlikud erakonnad, n\xc3\xa4iteks Prantsuse Sotsialistlik Partei. Sotsiaaldemokraadid pooldasid v\xc3\xb5itlust rahvuse ja riigi eest. Sotsiaaldemokraatlikud partei tekkisid esmalt Saksamaal (1863), Suurbritannias (1900) ja Prantsusmaal (1905).'